ai4bharat/Pralekha huggingface dataset:
ஜல்சக்தி அமைச்சகம்
"திறன்மிகு தண்ணீர் விநியோக அளவீடு மற்றும் கண்காணிப்பு அமைப்பின்" உருவாக்கத்துக்கான மாபெரும் சவால் - விண்ணப்பங்களின் மதிப்பீடு நடைபெறுகிறது
போதுமான அளவு மற்றும் பரிந்துரைக்கப்பட்ட தரத்திலான தண்ணீரை நீண்ட கால அடிப்படையில் விநியோகிப்பதற்கான 'சேவை வழங்குதல்' மீது குறிப்பான கவனம் செலுத்தி, 2024-ஆம் வருடத்துக்குள் ஒவ்வொரு கிராமப்புற வீட்டுக்கும் குழாய் இணைப்பை வழங்க ஜல் ஜீவன் இயக்கம் இலக்கு நிர்ணயித்துள்ளது.
இந்த லட்சியத்தை அடைவதற்காக, திட்டத்தை கண்காணிப்பதற்கும், சேவைகளின் தரத்தை உறுதி செய்வதற்காக சேவை விநியோக தரவுகளை தானியங்கி முறையில் பதிவு செய்வதற்கும், நவீன தொழில்நுட்பம் தேவைப்படுகிறது.
தற்போதைய தேவையான நீர் மேலாண்மையில் தொழில்நுட்பத்தின் சக்தியைப் பயன்படுத்தும் பொருட்டு, 'திறன்மிகு தண்ணீர் விநியோக அளவீடு மற்றும் கண்காணிப்பு அமைப்பின்" உருவாக்கத்துக்கான மாபெரும் தகவல் தொலைத்தொடர்பு தொழில்நுட்ப சவால் ஒன்று அறிவிக்கப்பட்டுள்ளது.
தேசிய ஜல் ஜீவன் இயக்கம், குடி தண்ணீர் மற்றும் சுகாதாரத் துறை ஆகியவற்றுடன் இணைந்து மத்திய மின்னணு மற்றும் தகவல் தொழில்நுட்ப அமைச்சகம் இந்த சவாலை அறிவித்துள்ளது.
இந்த மாபெரும் சவாலின் பயன்படுத்தும் முகவராக ஜல் ஜீவன் இயக்கமும், செயல்படுத்தும் முகமையாக சி-டாக் பெங்களூருவும் இருக்கும். அதோடு, இந்த சவாலுக்குத் தேவையான தொழில்நுட்ப ஆதரவையும், தேர்ந்தெடுக்கப்பட்ட விண்ணப்பதாரர்களுக்கான கருத்துரு ஆதாரத்தையும், வழிகாட்டுதலையும், தொழில்நுட்ப ஆதரவையும் சி-டாக், பெங்களூரு வழங்கும்.
இந்தியாவின் பல்வேறு பகுதிகளில் இருந்து உற்சாகத்துடன் பலர் இதில் பங்கேற்றனர். பல்வேறு துறைகளில் இருந்து மொத்தம் 218 விண்ணப்பங்கள் பெறப்பட்டு, அவை தற்போது பரிசீலிக்கப்பட்டு வருகின்றன.
மேலும் விவரங்களுக்கு இந்த ஆங்கில செய்தி குறிப்பைப் பார்க்கவும்:
https://pib.gov.in/PressReleasePage.aspx?PRID=1670332
-----
(Visitor Counter : 128
பாதுகாப்பு அமைச்சகம்
இந்தியத் தயாரிப்புகளுக்கு ஆதரவு என்ற கொள்கைக்கு மேலும் ஊக்கமளிக்க இந்திய ராணுவத்திற்கு பினாகா ரெஜிமென்ட்களை வழங்குவதற்காக இந்திய நிறுவனங்களுடன் ரூ.2580 கோடி மதிப்புள்ள ஒப்பந்தங்களுக்குப் பாதுகாப்பு அமைச்சகம் இன்று கையெழுத்திட்டது
பாதுகாப்புத் துறையில் இந்திய அரசின் ‘இந்தியத் தயாரிப்புகளுக்கு ஆதரவு’ முயற்சிக்கு மேலும் ஊக்கமளிக்கும் வகையில், பாதுகாப்பு அமைச்சகத்தின் கையகப்படுத்தல் பிரிவு  இன்று M/s பாரத் எர்த் மூவர்ஸ் லிமிடெட் , M/s டாடா பவர் கம்பெனி லிமிடெட்  மற்றும் M/s லார்சன் அண்ட் டர்போ  ஆகிய நிறுவனங்களுடன் இந்திய இராணுவத்தின் பீரங்கிப் படைக்கு ஆறு பினாகா ரெஜிமென்ட்களை வழங்குவதற்காக தோராயமாக ரூ.2580 கோடி மதிப்பிலான ஒப்பந்தத்தில் இன்று கையெழுத்திட்டுள்ளது. இந்த ஆறு பினாகா ரெஜிமென்ட்களில் 114 லாஞ்சர்ஸ் கொண்ட தானாகக் குறி பார்த்துச் சுடும் துப்பாக்கி மற்றும் நிலைப்படுத்தல் அமைப்பு  மற்றும் 45 கட்டளை இடுகைகள் M/S டாடா பவர் கம்பெனி லிமிடெட்  மற்றும் M/s லார்சன் அண்ட் டர்போ  மற்றும் 330 வாகனங்கள் M/s பாரத் எர்த் மூவர்ஸ் லிமிடெட் , நிறுவனத்திடமிருந்து வாங்கப்பட வேண்டும். இந்த ஆறு பினாகா ரெஜிமென்ட்கள் நம் நாட்டின் வடக்கு மற்றும் கிழக்கு எல்லைகளில் செயல்படும், இது நமது ஆயுதப்படைகளின் செயல்பாட்டுத் தயாரிப்பை மேலும் மேம்படுத்துகிறது. ஆறு பினாக்கா ரெஜிமென்ட்களின் தொகுப்பு 2024க்குள் முடிக்கத் திட்டமிடப்பட்டுள்ளது.
70 சதவீதம் உள்நாட்டு உள்ளடக்கத்துடன் வாங்க  வகைப்படுத்தலின் கீழ் உள்ள இந்தத் திட்டத்திற்குப் பாதுகாப்புத் துறை அமைச்சர் திரு ராஜ்நாத் சிங் மற்றும் நிதியமைச்சர் திருமதி. நிர்மலா சீதாராமன் ஆகியோர் ஒப்புதல் அளித்துள்ளனர்.
பினாகா மல்டிபிள் லாஞ்ச் ராக்கெட் சிஸ்டம்  பாதுகாப்பு ஆராய்ச்சி மற்றும் மேம்பாட்டு அமைப்பால்  உள்நாட்டிலேயே வடிவமைத்து உருவாக்கியுள்ளதுடன், மேற்கூறிய பாதுகாப்புத் துறைகளால் உற்பத்தி செய்யப்படுகிறது. இது இந்திய அரசின்  உதவியுடன் பொது தனியார் கூட்டாண்மையை வெளிப்படுத்தும் ஒரு முதன்மைத் திட்டமாகும், இது பாதுகாப்புத் தொழில்நுட்பங்களை மேம்படுத்துவதில் “சுயசார்பு பாரதம்” திட்டத்தைச் செயல்படுத்துகிறது.
உள்துறை அமைச்சகம்
பிரதமரின் அறிவுறுத்தலின்படி உள்துறை அமைச்சகம் அனைத்து மாநிலங்களுக்கும் மாநில பேரிடர் நிவாரண நிதியத்துக்கு ரூ.11,092 கோடியை வழங்க அனுமதி
மாநில முதல்வர்களுடன் நேற்று மேற்கொண்ட காணொளிக் காட்சி கலந்துரையாடலின் போது பிரமர் திரு.நரேந்திர மோடி அளித்த உறுதியைத் தொடர்ந்து மத்திய உள்துறை அமைச்சர் திரு.அமித் ஷா அனைத்து மாநிலங்களுக்கும் மாநில பேரிடர் நிவாரண நிதிக்காக ரூ.11,092 கோடியை வழங்க அனுமதி அளித்துள்ளார்.
மாநில பேரிடர் நிவாரண நிதிக்கு 2020-21ஆம் ஆண்டுக்கான மத்திய அரசின் முதல் தவணையை அதாவது ரூ.11,092 கோடியை முன்கூட்டியே மத்திய அரசு வழங்கி உள்ளது. இதன் மூலம் மாநில அரசுகளிடம் கையிருப்பில் போதிய நிதி இருக்கும்.
எதிர்பாராத சர்வதேச நெருக்கடியை, அதாவது உலக சுகாதார நிறுவனம் ”சர்வதேச பெருந்தொற்று நோய்” என அறிவித்த கொரோனா வைரஸ் தொற்று ஏற்படுத்தி உள்ள நெருக்கடியை சமாளிக்க மாநிலங்களுக்கு அந்தந்த நேரத்தில் தேவையான உதவிகளை பிரதமரின் தலைமையின் கீழ் மத்திய அரசு அளித்து வருகிறது.
பிரதமர் அலுவலகம்
தடுப்பு மருந்து வழங்கலில் படைக்கப்பட்டுள்ள சாதனைக்கு பிரதமர் பாராட்டு
தடுப்பு மருந்து வழங்கல் எண்ணிக்கையில் இன்று படைக்கப்பட்டுள்ள சாதனை குறித்து மகிழ்ச்சி தெரிவித்த பிரதமர் திரு நரேந்திர மோடி, கொரோனா முன்கள பணியாளர்களை அவர்களது கடின உழைப்புக்காக பாராட்டினார்.
"தடுப்பு மருந்து வழங்கல் எண்ணிக்கையில் இன்று படைக்கப்பட்டுள்ள சாதனை மகிழ்ச்சி அளிக்கிறது. கொவிட்-19-ஐ எதிர்த்துப் போராடுவதற்கான நமது வலுவான ஆயுதமாக தடுப்பு மருந்து உள்ளது. தடுப்பூசி செலுத்திக் கொண்ட அனைவருக்கும் வாழ்த்துகள். அதிக அளவில் மக்கள் தடுப்பு மருந்தை பெறுவதை உறுதி செய்வதற்காக கடுமையாக உழைக்கும் முன்கள வீரர்களுக்கு பாராட்டுகள். இந்தியா சிறப்பாக செயல்படுகிறது!," என்று தமது டிவிட்டர் பதிவில் பிரதமர் தெரிவித்துள்ளார்.
----
(
பிரதமர் அலுவலகம்
முக்கிய கட்டமைப்பு துறைகளின் செயல்பாடு குறித்து பிரதமர் சீராய்வு
பிரதமர் கிராம சாலைவசதித் திட்டம், வீட்டுவசதி, நிலக்கரி, மின்சாரம் ஆகிய முக்கியத் துறைகளின் வளர்ச்சிக் குறித்து பிரதமர் திரு நரேந்திர மோடி நேற்று வியாழக்கிழமை சீராய்வு மேற்கொண்டார். இரண்டரை மணி நேரம் நீடித்த இச்சந்திப்பில் பிரதமர் அலுவலகம், நிதி ஆயோக் மற்றும் மத்திய அரசின் கட்டமைப்பு துறைகளின் அமைச்சகங்களின் உயர் அதிகாரிகள் பங்கேற்றனர்.
நிதி ஆயோக்கின் தலைமை செயல் அலுவலர் வழங்கிய செயல் விளக்கக் காட்சி, பல்வேறு துறைகளில் ஏற்பட்டுள்ள வளர்ச்சியை சுட்டிக் காட்டும் விதமாக இருந்தது. பிரதமர் கிராமச் சாலை வசதித் திட்டத்தின் கீழ், இலக்காக நிர்ணயிக்கப்பட்ட 81% இடங்கள், அதாவது 1.45 லட்சம் குடியிருப்பு இடங்கள் இணைக்கப்பட்டுள்ளன. குறிப்பிட்ட நேரத்திற்குள் மீதமுள்ள இணைக்கப்படாத இடங்களையும் இணைக்க நடவடிக்கை எடுக்கப்பட்டுவருகிறது என்று அலுவலர்கள் தெரிவித்தனர். இந்த வேலைக்காக உள்ள அனைத்து வளங்களையும் ஆண்டு முழுவதும் பயன்படுத்த வேண்டும் என்று பிரதமர் கூறினார். மத்திய பட்ஜெட் முன்கூட்டியே நடைபெற இருப்பது செயல்பாட்டை அதிகரிக்கும் என்று நம்புவதாக பிரதமர் குறிப்பிட்டார். ‘மேரி சடக்’ செயலியில் வரும் புகார்களுக்கு விரைவாக தீர்வு காணப்படுவதாக பிரதமரிடம் தெரிவிக்கப்பட்டது. அவசியமான இடங்களில் நேரத்திற்கு தீர்வுக்காண, புகார்களின் விரிவான ஆய்வை மேற்கொள்ள வேண்டுமென்று பிரதமர் கூறினார்.
2019 –ம் ஆண்டுக்குள் ஊரகப் பகுதிகளில் 1 கோடி வீடுகளை வழங்குவதற்காகத் திட்டத்தை ஆய்வு செய்த பிரதமர், வீட்டுவசதித் திட்டம் பயனாளிகளின் வாழ்க்கையில் அளிக்கும் நல்ல தாக்கத்தை சரியாக ஆய்வு செய்து, அவர்களின் வாழ்க்கை தரத்தை மேம்படுத்துவதை கவனம் செலுத்த வேண்டும் என்று பிரதமர் கூறினார்.
நிலக்கரித் துறையை ஆய்வு செய்த பிரதமர் நிலத்தடி சுரங்கங்கள் மற்றும் நிலக்கரி வளிமமாக்கும் செயல்பாடுகளுக்கு சமீப தொழில்நுட்ப முறைகளை கொண்டு, மறுசீரமைக்கப்பட்ட முயற்சிகளை மேற்கொள்ள வேண்டும் என்று பிரதமர் கேட்டுக்கொண்டார். ஊரகப் பகுதிகளை மின்மயமாக்குதல் மற்றும் வீடுகளுக்கு மின்சார வசதி வழங்குதல் போன்ற பணிகளில் சம்பந்தப்பட்ட துறைகளுக்கு நிர்ணயிக்கப்பட்ட இலக்கில் ஏற்பட்டுவரும் வளர்ச்சி குறித்தும் பிரதமரிடம் விவரிக்கப்பட்டது.
குடியரசுத் தலைவர் செயலகம்
அம்ரித் உதயன் எனப்படும் குடியரசுத் தலைவர் மாளிகையின் தோட்டம் பொதுமக்கள் பார்வைக்கு ஆகஸ்ட் 16 முதல் ஒரு மாதத்திற்குத் திறப்பு
ஆகஸ்ட் 16, 2023 முதல் உத்யன் உத்சவத்தின் இரண்டாது கட்டமாக உத்யன் உத்சவ்-2 எனப்படும் பொதுமக்களுக்கான அனுமதியின் கீழ் ஒரு மாதத்திற்கு  அம்ரித் உத்யன் எனப்படும் குடியரசுத் தலைவர் மாளிகையின் தோட்டம் பொதுமக்களுக்காக திறக்கப்படும். செப்டம்பர் 5-ம் தேதி ஆசிரியர் தினத்தை முன்னிட்டு ஆசிரியர்களுக்கு மட்டும் அன்று பிரத்யேகமாக அனுமதி வழங்கப்படும்.
பார்வையாளர்கள் காலை 10 மணி முதல் மாலை 5 மணி வரை தோட்டங்களைப் பார்வையிடலாம். வடக்கு அவென்யூவுக்கு அருகிலுள்ள குடியரசுத் தலைவர் மாளிகையின் கேட் எண் 35-ல் நுழைவு இருக்கும்.
ஆகஸ்ட் 7, 2023 முதல் குடியரசுத் தலைவர் மாளிகை இணையதளத்தில்  முன்பதிவு செய்யலாம். நேரடியாக வரும் பார்வையாளர்கள் கேட் எண் 35 க்கு அருகில் அமைக்கப்பட்டுள்ள சுய சேவை மையங்களில் இருந்து அனுமதிச் சீட்டைப் பெறலாம். அம்ரித் உத்யன் எனப்படும் குடியரசுத் தலைவர் மாளிகைத் தோட்டத்தைப் பார்வையிட அனுமதி இலவசம்.
இந்த ஆண்டு ஜனவரி 29 முதல் மார்ச் 31 வரை உத்யான் உத்சவ் -1 –ல் அம்ரித் உத்யன் திறக்கப்பட்டது. அப்போது 10 லட்சத்துக்கும் அதிகமான மக்கள் இத்தோட்டத்தைப் பார்வையிட்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1945393
தொலைதொடர்பு மற்றும் தகவல் தொழில்நுட்ப அமைச்சகம்
"பி.எம்.ஆர்.டி.எஸ் மற்றும் சி.எம்.ஆர்.டி.எஸ் உரிம விதிமுறைகள் மற்றும் நிபந்தனைகளை மறுஆய்வு செய்தல்" குறித்த டிராய் ஆலோசனை அறிக்கை மீது கருத்துகள் / மாற்றுக் கருத்துகளைப் பெறுவதற்கான கடைசி தேதி நீட்டிப்பு
இந்திய தொலைத்தொடர்பு ஒழுங்குமுறை ஆணையம்  இன்று "பி.எம்.ஆர்.டி.எஸ் மற்றும் சி.எம்.ஆர்.டி.எஸ் உரிம விதிமுறைகள் மற்றும் நிபந்தனைகளை மறுஆய்வு செய்வது" குறித்த ஆலோசனை அறிக்கையை வெளியிட்டுள்ளது. ஆலோசனை அறிக்கையில் எழுப்பப்பட்ட பிரச்சினைகள் குறித்து பங்குதாரர்களிடமிருந்து எழுத்துப்பூர்வமான கருத்துகளைப் பெறுவதற்கான கடைசி தேதி 26.09.2023 என்றும், மாற்றுக் கருத்துகளைப் பெறுவதற்கான கடைசி தேதி 10.10.2023 என்றும் நிர்ணயிக்கப்பட்டது.
கருத்து தெரிவிப்பதற்கான கால அவகாசத்தை நீட்டிக்க வேண்டும் என்ற தொழிற் சங்கங்களின் கோரிக்கையை ஏற்று, எழுத்துப்பூர்வமான கருத்துகள் மற்றும் மாற்றுக் கருத்துகளை சமர்ப்பிப்பதற்கான கடைசி தேதியை முறையே 24.10.2023 மற்றும் 07.11.2023 வரை நீட்டிக்க முடிவு செய்யப்பட்டுள்ளது. மேலும் நீட்டிப்புக்கான கோரிக்கைகள் பரிசீலிக்கப்படாது.
கருத்துகள் / மாற்றுக் கருத்துகள் டிராய் ஆலோசகர்  திரு அகிலேஷ் குமார் திரிவேதிக்கு advmn@trai.gov.in மின்னணு வடிவத்தில் அனுப்பலாம். ஏதேனும் விளக்கம் / தகவலுக்கு, ஆலோசகர்  திரு அகிலேஷ் குமார் திரிவேதியை +91-11-23210481 என்ற தொலைபேசி எண்ணில் தொடர்பு கொள்ளலாம்.
பிரதமர் அலுவலகம்
ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ் மறைவுக்கு பிரதமர் இரங்கல்
ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ் மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
அவர் பகிர்ந்துள்ள டுவிட்டர் பதிவில், “ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ் அவர்களை, சமுதாயத்திற்கு செய்துள்ள உன்னதப் பணிக்காக என்றும் நினைவுகூர்வோம். மனிதர்களின் துயரங்களை நீக்கி, பரிவை உண்டாக்க அவர் அயராது பாடுபட்டார். இந்தியாவில் மட்டுமல்ல, உலகில் உள்ள எண்ணற்ற மக்களால் அவர் நினைவுகூரப்படுவார்.
ஆச்சார்யா ஸ்ரீ புருஷோத்தம் பிரியதாஸ்ஜி சுவாமிஸ்ரீ மகராஜ், அளப்பரிய அறிவாற்றல் கொண்டவர். சமூகப் பணி, கல்வி மற்றும் பெண்களுக்கு அதிகாரமளித்தல் ஆகியவற்றை வலியுறுத்தியதற்காக அவர் என்றும் நினைவுகூரப்படுவார். அவருடனான எனது கலந்துரையாடல்கள் பலவற்றை என்னால் என்றும் மறக்க இயலாது. ஓம் சாந்தி” என்று பிரதமர் கூறியுள்ளார்.
மனித வள மேம்பாட்டு அமைச்சகம்
கொரோனா நோய்த் தொற்றுக் காலம் முடிந்த பிறகு ஏற்படக்கூடிய வாசிப்பின் தேவைக்காக, அனைத்து வயதுப் பிரிவினருக்கும் ஏற்ற தகவல்களைத் தருகின்ற, “கொரோனா ஆய்வு வரிசை” புத்தகங்களை இந்தியாவின் மனிதவள மேம்பாட்டு அமைச்சகத்தின் கீழ் உள்ள தேசிய புத்தக நிறுவனம் வெளியிட உள்ளது.
கொரோனா பெருந்தொற்றின் அபரிதமான உளவியல், சமூக, பொருளாதார மற்றும் கலாச்சார முக்கியத்துவத்தை வரும் காலங்களில் மனித சமுதாயம் தெரிந்து கொள்ள வேண்டிய தேவை உள்ளது. இந்திய அரசின் மனித வள மேம்பாட்டு அமைச்சகத்தின் கீழ் உள்ள புத்தக வெளியீடு மற்றும் புத்தக மேம்பாட்டுக்கான தேசிய அமைப்பான தேசிய புத்தக நிறுவனம் இதனை உணர்ந்து ”கொரோனா ஆய்வு வரிசை” என்ற தலைப்பில் தொடர்ச்சியாக புத்தகங்களை வெளியிட இருக்கிறது. கொரோனா நோய் தொற்றுக் காலம் முடிந்த பிறகு ஏற்படக்கூடிய வாசிப்பின் தேவைக்காக, அனைத்து வயதுப் பிரிவினருக்கும் ஏற்ற தகவல்களை வழங்கவும் ஆவணப்படுத்தவும், இந்த முயற்சியானது தொடங்கப்படுகிறது. “இந்த அளவிற்கான தேசிய நெருக்கடியை எதிர்கொள்ளும் முயற்சியில், ஒரு தேசிய நிறுவனமாக நாங்கள் எங்களுக்கு ஒதுக்கப்பட்டுள்ள பிரிவின் கீழ் புதிய நடவடிக்கைகள் எடுப்பது எங்களது கடமை என நம்புகிறோம். அதாவது புதிய வாசிப்புக்கான புத்தகங்கள் என்ற முறையில் உதவி அளிப்பது எங்கள் கடமை ஆகும். “கொரோனா ஆய்வுகள் தொடர்” என்பது எங்களது நீண்டகாலப் பங்களிப்பாக இருக்கும். கொரோனா காலகட்டத்தின் பல்வேறு கூறுகளை வாசகர்களுக்கு எடுத்துக்கூறி அவர்களை அதில் ஈடுபடுத்துவதாக இந்தத் தொடர் அமையும். குறிப்பிட்ட மையக்கருத்துகளில் பல்வேறு இந்திய மொழிகளில் விலை குறைவான புத்தகங்கள் வெளியிடப்படும். இந்த வகை முயற்சியில் எழுத்தாளர்களும், ஆய்வாளர்களும் ஈடுபடுவதற்கு ஏற்ற பொருத்தமான வாய்ப்பை இது வழங்கும் என்று இந்தியாவின் தேசிய புத்தக நிறுவனத்தின் தலைவர் பேராசிரியர் கோவிந்த் பிரசாந்த் ஷர்மா கூறி உள்ளார்.
(Visitor Counter : 167
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 773 கிராம் தங்கம் பறிமுதல்
துபாயில் இருந்து சென்னைக்கு கடத்தி வரப்பட்ட 773 கிராம் தங்கத்தை சுங்க அதிகாரிகள் பறிமுதல் செய்து, ஒருவரை கைது செய்தனர்.
துபாயில் இருந்து ஏர் இந்தியா விமானம் மூலம் சென்னை வந்த, சிவகங்கையைச் சேர்ந்த மஹ்தோம் ஷேக் ஹைதர் அலி என்பவரை சுங்க அதிகாரிகள் இடைமறித்து சோதனை செய்தனர்.
அப்போது அவர் 3 பொட்டலங்களில் 863 கிராம் தங்க பசையை உடலில் மறைத்து வைத்திருந்தது கண்டுபிடிக்கப்பட்டது.
அவற்றிலிருந்து 773 கிராம் தங்கம் பிரித்தெடுக்கப்பட்டது.
இவற்றின் மதிப்பு ரூ.37.17 லட்சம். கடத்தி வரப்பட்ட தங்கம், சுங்க சட்டத்தின் கீழ் பறிமுதல் செய்யப்பட்டு, ஷேக் ஹைதர் அலி கைது செய்யப்பட்டார்.
இந்த கடத்தல் தொடர்பாக மேலும் விசாரணை நடப்பதாக, சென்னை சர்வதேச விமான நிலைய சுங்க ஆணையர் விடுத்துள்ள செய்திகுறிப்பில் தெரிவித்துள்ளார்.
(Visitor Counter : 32
அறிவியல் மற்றும் தொழில்நுட்பத்துறை
உயிரி மருத்துவ ஆராய்ச்சி தொழில் திட்டத்திற்கான ஐந்தாண்டு நீட்டிப்பிற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை உயிரி மருத்துவ ஆராய்ச்சி தொழில் திட்டம் மற்றும் வெல்கம் அறக்கட்டளை  / உயிரி தொழில்நுட்பத்துறை ஆகியவற்றின் முதல் பத்து வருட கால அளவை  புதிய ஐந்தாண்டு கால கட்டத்திற்கு  நீட்டித்து வெல்கம் அறக்கட்டளையின் அர்ப்பணிப்பை இரண்டு மடங்காக அதிகரித்துள்ளது.
மொத்தமுள்ள நிதித்தேவையான 1092 கோடி ரூபாயில், உயிரி தொழில்நுட்பத்துறை ரூ.728 கோடியும், வெல்கம் அறக்கட்டளை ரூ. 364 கோடி அளவிற்கும் பங்களிக்க உள்ளன.
1:1 என்ற பங்களிப்பின் அடிப்படையில் பத்து ஆண்டுகளுக்கு மேலாக நிதி வழங்கியதில் இந்தத் திட்டம் இந்தியாவில் உயிரி மருத்துவ ஆராய்ச்சியில் உலகளவிலான உயர்ந்த தரத்திலான திறனை கட்டமைத்து வளர்ப்பதற்கான நோக்கத்தை பூர்த்தி செய்துள்ளது. இது சமூக தேவைகளை பூர்த்தி செய்வதற்கான முக்கியமான அறிவியல் சார்ந்த முன்னேற்றங்களுக்கும் செயல்பாடுகளுக்கும் வழிவகுக்கும்.
வெளிநாடுகளில் பணிபுரியும் தரம் வாய்ந்த அறிவியலாளர்களை இந்தியாவை நோக்கி ஈர்ப்பதற்கு உயிரி மருத்துவ ஆராய்ச்சி தொழில் திட்டம் வழிவகுத்துள்ளது. அதோடு, இந்தியாவில் உலகத்தரம் வாய்ந்த உயிரி மருத்துவ ஆராய்ச்சி மேற்கொள்ளப்படும் மையங்களின் எண்ணிக்கையை அதிகரிக்கவும் உதவியுள்ளது.
நீட்டிக்கப்பட்ட காலகட்டத்தில் இந்தத் திட்டம், இந்தத் திறனை தொடர்ந்து கட்டமைப்பதோடு, மருத்துவ ஆராய்ச்சியை வலுப்படுத்தி இந்தியா எதிர்நோக்கியுள்ள சுகாதார சவால்களை சமாளிக்க உதவுகிறது. இந்தப் பலன்களை தருவதில் இந்திய அரசின் மேம்பட்ட பங்களிப்போடு தொடரும் இந்த திட்டம் முக்கியமானதாகும்.
சுற்றுச்சூழல் மற்றும் வனத்துறை அமைச்சகம்
பருவநிலை மாற்றம் குறித்த முக்கிய பிரகடனத்தை வெளியிட்டார் திரு பிரகாஷ் ஜவடேகர்
பருவநிலை மாற்றம் குறித்த பாரிஸ் ஒப்பந்தத்தில் மேற்கொள்ளப்பட்ட தீர்மானங்களை நிறைவேற்றும் வகையிலும், தேசிய அளவில் பெறப்பட்ட பங்களிப்புகளின் அடிப்படையிலும் இந்தியா செயல்பட்டு வருவதாக மத்திய சுற்றுச்சூழல் மற்றும் வனத் துறை அமைச்சர் திரு பிரகாஷ் ஜவடேகர் தெரிவித்துள்ளார். பருவநிலை மாற்றத்திற்கு எதிராக போராடும் ஒரு சில நாடுகளுள் இந்தியாவும் தனியார் துறையுடன் இணைந்து உறுதியுடன் பணியாற்றி வருவதாக அவர் கூறினார்.
பருவநிலை மாற்றத்திற்கு எதிராக 24 முக்கிய தனியார் நிறுவனங்களின் தலைவர்களும், மத்திய சுற்றுச்சூழல் மற்றும் வனத்துறை அமைச்சகமும் கையெழுத்திட்ட பருவநிலை மாற்றம் குறித்த ஓர் பிரகடனத்தை இந்திய தலைமைச் செயல் அதிகாரிகள் அமைப்பின் மன்றத்தில் அமைச்சர் திரு பிரகாஷ் ஜவடேகர் இன்று வெளியிட்டார்.
இது குறித்து பேசிய அவர், பருவ நிலை மாற்றம் தொடர்பாக தனியார் துறையினர் தாமாகவே முன்வந்து தயாரித்துள்ள இந்த பிரகடனம் ஓர் வரலாற்று சிறப்பு வாய்ந்த நடவடிக்கை என்று குறிப்பிட்டார்.
கரியமில அளவை குறைக்க தனியார் துறையினர் மேற்கொள்ளும் நடவடிக்கைகள் குறித்த அறிக்கையை அரசிடம் தெரிவிக்குமாறு அப்போது அவர் கேட்டுக் கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1670351
-----
(Visitor Counter : 191
ரசாயனம் மற்றும் உரங்கள் அமைச்சகம்
உத்தேச மொத்த மருந்துகள் மற்றும் மருத்துவ சாதனப் பூங்கா பற்றிய பல்வேறு அம்சங்கள் குறித்து ஆய்வு செய்ய மருந்து துறை அதிகாரிகளுடன் திரு. கவுடா ஆலோசனை
நாட்டில் அமைக்க உத்தேசித்துள்ள மூன்று மொத்த மருந்து பூங்காக்கள், நான்கு மருத்துவ சாதனப் பூங்காக்கள் பற்றிய பல்வேறு அம்சங்கள் குறித்து ஆய்வு செய்வதற்காக மருந்து துறை அதிகாரிகள் கொண்ட கூட்டத்தை மத்திய ரசாயனம் மற்றும் உரத்துறை அமைச்சர் திரு. டி.வி. சதானந்த கவுடா இன்று நடத்தினார்.
இந்தக் கூட்டத்தில் இணையமைச்சர் திரு. மன்சுக் மாண்டவியா, மருந்து துறை செயலர் திரு. பி.டி.வகேலா, இணைச் செயலர் திரு. நவ்தீப் ரின்வா, இணை மருந்து கட்டுப்பாட்டாளர் டாக்டர்.எஸ். ஈஸ்வர ரெட்டி ஆகியோர் கலந்து கொண்டனர்.
திரு. கவுடா, திரு. மாண்டவியா ஆகியோர் பூங்காக்கள் அமையவுள்ள இடங்கள், திறன் அடிப்படையிலான ஊக்குவிப்பு திட்டத்தின் கீழ் பயனாளிகள் தேர்வுக்கான விதிமுறைகள் பற்றி யோசனை தெரிவித்தனர். இந்தப் பூங்காக்களை முறையாக உருவாக்குவதை உறுதி செய்ய சில சிறப்பு வாய்ந்த நன்கு வரையறுக்கப்பட்ட அளவுகோல்கள் அடிப்படையில் இந்தத் தேர்வு இருக்க வேண்டும் என்று அவர்கள் தெரிவித்தனர்.
இந்தத் திட்டங்கள் உள்நாட்டு மொத்த மருந்துகள் , மருத்துவ சாதனங்கள் உற்பத்தியில் போட்டியை அதிகரிக்கும் என திரு. கவுடா மேலும் தெரிவித்தார். நவீன பொது உள்கட்டமைப்பு, போக்குவரத்து வசதிகள் ஆகிய வடிவில் தொகுப்புகளில் கிடைக்கும் பயன்களின் விளைவாக போட்டி அதிகரிக்கும் என்றும் அவர் கூறினார். இந்த உத்தேச பூங்காக்கள் உருவாகும்போது, இறக்குமதியைச் சார்ந்துள்ள நிலை வெகுவாகக் குறைவதுடன், உலக மருந்து ஏற்றுமதியில் இந்தியாவை முக்கிய நாடாக உருவாக்க பெரிதும் உதவும். தனிநபர் வருமானம் உயர்ந்து வரும் நிலையில், வாழ்வியல் ரீதியிலான நோய்களும் அதிகரித்து வருகின்றன. இதனால், மருந்துகள் மற்றும் ஸ்டென்டுகள் போன்ற சாதனங்களுக்கான செலவுகள் வருங்காலத்தில் அதிகரிக்கும். ஒவ்வொரு குடிமகனுக்கும் குறைந்த விலையில் மருந்துகள் கிடைக்கச் செய்ய வேண்டும் என்ற பிரதமரின் தொலைநோக்கை செயல்படுத்த மருந்துகளை உள்நாட்டிலேயே குறைந்த விலையில் தயாரிப்பது அவசியமாகும். எனவே, இந்தத் திட்டங்கள் இக்காலத்துக்கு அவசியத் தேவையாகும்.
(Visitor Counter : 138
பிரதமர் அலுவலகம்
குருதேவ் ரவீந்திரநாத் தாகூருக்கு பிரதமர் மரியாதை செலுத்தினார்
குருதேவ் ரவீந்திரநாத் தாகூரின் பிறந்த நாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
“குருதேவ் ரவீந்திரநாத் தாகூரின் பிறந்த நாளில் அவருக்கு மரியாதை செலுத்துகிறேன். பல்துறை வித்தகரான அவர், இந்திய சுதந்திரப் போராட்டத்தில் வலுவான பங்களித்துள்ளார். அவரது தெளிவான சிந்தனையும், அதை வெளிப்படுத்தும் விதமும் எப்போதும் மிகச் சிறப்பாக இருந்திருக்கின்றன” என்று பிரதமர் கூறியுள்ளார்.
(
பிரதமர் அலுவலகம்
திரு. சி. கே. ஜாஃபர் ஷெரீஃப் மறைவுக்கு பிரதமர் இரங்கல்
திரு. சி. கே. ஜாஃபர் ஷெரீஃப் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
“திரு. சி. கே. ஜாஃபர் ஷெரீஃப், மறைவெய்திய செய்தி அறிந்து துயருற்றேன். பழம் பெரும் நாடாளுமன்ற வாதியாக அவர், நாடாளுமன்ற நடவடிக்கைகளுக்கு பெருமை சேர்த்துள்ளார்.
கர்நாடகாவின் விருப்பங்களை தில்லியில் பிரதிபலிக்கும் வலுவான குரலாக அவர் திகழ்ந்தார். அவரது குடும்பத்தினர் மற்றும் ஆதரவாளர்களுக்கு எனது ஆழ்ந்த இரங்கல்” என்று பிரதமர் தெரிவித்துள்ளார்.
அறிவியல் மற்றும் தொழில்நுட்பத்துறை
புதிய கண்டுபிடிப்பு - நச்சு தனமையுடைய குரோமியம் உலோகத்திற்கு பதிலாக நிக்கல் கலவை பூச்சுகளை பயன்படுத்துதல்
பொறியியல் பயன்பாட்டில் சுற்றுப்புற சூழலை மாசு படுத்தும் குரோமியம் பூச்சுகளுக்கு பதிலாக நானோ தொழில்நுட்பம் கொண்ட நிக்கல் பூச்சுகளை பயன்படுத்தும் முறையை துகள் உலோகவியல் மற்றும் புதிய பொருட்களுக்கான சர்வதேச நவீன ஆய்வு மையத்தின்  மேம்பட்ட முலாம்களின் மையத்தை சேர்ந்த விஞ்ஞாளுள், டாக்டர் நிதின். பி வசேகர் தலைமயிலான குழு கண்டுபித்துள்ளது. வழக்கமான நேரடி மின்னோட்டத்தின் மூலம் பூசப்படும் குரோமியம் பூச்சுகளுக்கு பதிலாக நானோ வடிவம் உடைய நிக்கல் கலவை பூச்சுகளுக்கு, பல்ஸ்ட் கரண்ட் எலக்ட்ரோ பிளாட்டிங் முறை பயன்படுத்தப்பட்டுள்ளன.
இச்செயல்முறை சுற்றுப்புறத்திற்கு பாதிப்பு அளிக்காத நிக்கல் மற்றும் டங்ஸ்டன் உலோகங்களை பயன்படுத்துகிறது. இதனிடையே அளிக்கப்படும் பல்ஸ்ட் கரண்ட்  அதிக கடினத்தன்மை கொண்ட நிக்கல் டங்ஸ்டன் கலவை பூச்சுகளின் நானோ-படிகமயமாக்கலுக்கு வழிவகுத்தது, இவ்விரண்டு உலோகத்தையும் எதிர்மின்வாய் மற்றும் நேர்மின்வாயாக மாற்றுகிறது.
இம்முறையில் பொருட்களின் மேல் பூசப்படும் நிக்கல் 700 மணிநேரம் உப்பத்தாக்கலை எதிர்த்து அரிப்பை தடுக்கிறது. மேலும் 500 டிகிரி செல்சியஸ் வெப்பநிலையை தாக்குபிடிப்பதோடு, குரோமியம் பூச்சுகளை விட இரு மடங்கு வாழ்நாள் இப்பொருட்களுக்கு உண்டு என்பதும் கண்டுபிடிக்கப்பட்டுள்ளது.
280 டிகிரி செல்சியஸ் வெப்பநிலை கொண்ட நெகிழி குப்பி தயாரிக்கும் தொழிற்சாலைகளில் இம்முறை வெற்றிகரமாக பயன்படுத்தபட்டுள்ளது. இதை வாகனங்கள், பாதுகாப்பு மற்றும் விண்வெளி துறைகளுக்கு தயாரிக்கப்படும் பொருட்களில் பயன்படுத்தலாம்.
இது குறித்த விவரங்களை அறிய nitin[at]arci[dot]res[dot]in என்ற மின்னஞ்சல் முகவரியில் டாக்டர் நிதின் பி வசேகரை தொடர்பு கொள்ளவும்.
-----
SMB/RKM/KPG
(Visitor Counter : 119
எரிசக்தி அமைச்சகம்
கோவிட்19 தொற்று நோய்க்கு எதிராக மின் தொகுப்பு நிறுவனம் ஆற்றிவரும் சமூகப் பொறுப்புணர்வுப் பணிகள்
(உலகளாவிய நோயான கோவிட்19 தொற்று பெருங்கவலை அளிப்பதாக உள்ளது. நாடு முழுவதும் ஊரடங்கு நடைமுறைப் படுத்தப்பட்டுள்ளது. மத்திய மின் துறை அமைச்சகத்தின் கீழ் செயல்படும் மத்திய பொதுத்துறை நிறுவனமான பவர் கிரிட் எனப்படும் மின் தொகுப்பு நிறுவனம் மக்களுக்கு 24 மணி நேரமும் மின்சாரம் தடையின்றிக் கிடைப்பதை உறுதி செய்து வருகிறது. அதுமட்டுமல்லாமல், நாட்டில் இந்த நோயால் பாதிக்கப் பட்டவர்களுக்கு உதவி செய்யும் வகையில், மனிதாபிமான அடிப்படையிலான நிவாரண செயல்பாடுகளையும் தானாகவே மேற்கொண்டு வருகிறது.
கோவிட்19 தொற்று தொடர்பான சமூக பொறுப்புணர்வு நடவடிக்கைகளை முதன்முதலில் மேற்கொண்ட பொறுப்பான பெரும் பொதுத்துறை நிறுவனங்களில் ஒன்று மின் தொகுப்பு நிறுவனம். பிரதமர் பாதுகாப்பு நிதியத்திற்கு பவர் கிரிட் ரூ 200 கோடி அளித்துள்ளது. இது தவிர பவர் கிரிட்டில் பணிபுரியும் அனைத்து பணியாளர்களும், தங்களது ஒருநாள் ஊதியத்தை பிரதமர் பாதுகாப்பு நிதியத்திற்கு வழங்கியிருக்கிறார்கள்.
பிரதமர் பாதுகாப்பு நிதியத்திற்கு நிதியளித்ததோடு மட்டுமல்லாமல், இந்த பொதுத்துறை நிறுவனம், உணவுப் பொட்டலங்களையும், மளிகைப் பொருட்களையும் வழங்கிவருகிறது. இதுவரை நாட்டின் 200 இடங்களில் உள்ள, 81000 பயனாளிகளுக்கு, ரூ 4.27 கோடி மதிப்பிலான உணவுப் பொருட்கள் வழங்கப்பட்டுள்ளது.
செயற்கை சுவாச கருவிகள் வாங்குதல்; மருத்துவ வசதிகளை மேம்படுத்துதல்; கோவிட் தொற்று நோயை நிர்வகிப்பதற்கான கட்டமைப்புகளை ஏற்படுத்துதல்; போன்றவற்றுக்காக மருத்துவ மனைகளுக்கும் பவர்கிரிட் உதவி செய்துள்ளது.
சிறப்பு சேவைகள் மற்றும் கட்டுரைகள்
பணியாளர் ஓய்வூதியத் திட்டம் 1995-இன் ஓய்வூதியர்கள் டிஜிட்டல் உயிர்வாழ் சான்றிதழை சமர்ப்பிப்பதற்காக பல்வேறு வழிமுறைகள் அறிமுகப்படுத்தப்பட்டுள்ளன
தற்போதைய கொவிட்-19 சூழலில், பணியாளர் ஓய்வூதியத் திட்டம் 1995-இன் ஓய்வூதியதாரர்கள் மின்னணு வாயிலாக உயிர்வாழ் சான்றிதழை சமர்பிப்பதற்கு அவசரம் காட்டுவதைத் தவிர்க்கும்படி தொழிலாளர் வருங்கால வைப்புநிதி அமைப்பு, வேண்டுகோள் விடுத்துள்ளது.
புதிய வழிகாட்டுதல்களின்படி ஓய்வூதியதாரர்களுக்கான உயிர் வாழ் சான்றிதழை  ஆண்டு முழுவதும் சமர்பிக்கலாம். இது பதிவு செய்த தேதியில் இருந்து ஒரு ஆண்டுக்கு செல்லுபடியாகும். 2020-ஆம் ஆண்டுக்கான ஓய்வூதியத் தொகை உத்தரவு வழங்கப்பட்ட ஓய்வூதியதாரர்கள் ஒரு ஆண்டு பூர்த்தியாகாமல் ஜேபிபி-யை பதிவேற்றம் செய்யத் தேவையில்லை.
கடந்த ஆண்டுகளைப் போலவே, ஓய்வூதியதாரர்களுக்கான உயிர் வாழ் சான்றிதழ் பதிவுக்காக வங்கிக் கிளைகளையும் அணுகலாம். ஓய்வூதியதாரர்கள் வங்கிக் கிளைகளுக்குச் செல்லும்போது தங்களது ஓய்வூதியத் தொகை உத்தரவு எண், ஆதார் அட்டை, ஆதார் அட்டையுடன் இணைக்கப்பட்ட கைபேசி எண் ஆகியவற்றைக் கொண்டு செல்ல வேண்டும். ஓய்வூதியதாரர்களுக்கான உயிர் வாழ் சான்றிதழை சமர்பிக்க அருகில் உள்ள பொது சேவை மையங்களையும் ஓய்வூதியதாரர்கள் அணுகலாம்.
இந்த முகமைகள் தவிர, தபால் துறையின் இந்திய தபால் அலுவலக பேமெண்ட் வங்கி, ஓய்வூதியதாரர்களின் வீடுகளுக் கே சென்று இந்த சேவையை வழங்கத் தொடங்கி இருக்கிறது. இதற்கான தகவல்களைப் பெறுவதற்கு அருகில் உள்ள தபால் அலுவலகங்களை ஓய்வூதியதாரர்கள் அணுகலாம்.
மேற்கண்ட தகவல்களை, திரு ரிதுராஜ் மேதி, மண்டல வருங்கால வைப்புநிதி ஆணையர்-1, மண்டல அலுவலகம், சென்னை  & மண்டல அலுவலகம், சென்னை , செய்திக்குறிப்பு ஒன்றில் தெரிவித்துள்ளார்.
பிரதமர் அலுவலகம்
ரஷ்யக் கூட்டமைப்பின் அதிபர் விளாடிமிர் புதினுடன் பிரதமர் தொலைபேசியில் பேசினார்
ரஷ்யக் கூட்டமைப்பின் அதிபர் விளாடிமிர் புதினுடன், பிரதமர் திரு நரேந்திர மோடி இன்று தொலைபேசியில் பேசினார்.
உக்ரைன் நிலைமை குறித்து, குறிப்பாக இந்திய மாணவர்கள் பலர் சிக்கியிருக்கும் கார்க்கிவ் நகரின் நிலைமை குறித்து இந்தத் தலைவர்கள் ஆய்வு செய்தனர். மோதல் ஏற்பட்டுள்ள பகுதிகளிலிருந்து இந்திய தேசத்தவரை பாதுகாப்புடன் வெளியேற்றுவது குறித்தும் அவர்கள் விவாதித்தனர்.
பாதுகாப்பு அமைச்சகம்
போரில் உயிரிழக்கும் வீரர்களின் குடும்பத்தினர் அரசு குடியிருப்புகளில் வசிப்பதற்கான காலஅவகாசத்தை ஓராண்டாக நீட்டித்து பாதுகாப்பு அமைச்சர் திரு ராஜ்நாத் சிங் உத்தரவு
முப்படைகளிலும் பணியாற்றி போரில் உயிரிழக்கும் வீரர்களின் குடும்பத்தினர், அரசு குடியிருப்புகளில் தொடர்ந்து வசிப்பதற்கான கால அவகாசத்தை, தற்போதைய மூன்று மாதங்களில் இருந்து ஓராண்டாக நீட்டிக்கும் திட்டத்திற்கு பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார். பாதுகாப்புப் படையினரின் தேவைகளை கருத்தில் கொண்டு, தற்போதைய விதிமுறைகளை ஆய்வு செய்த பாதுகாப்பு அமைச்சகம் அளித்துள்ள இந்த பரிந்துரை, படை வீரர்களின் மன உறுதியை அதிகரிக்கும்.
தற்போதைய விதிமுறைகளின்படி, எதிரிப்படைகளுக்கு எதிரான நடவடிக்கைகளின் போதோ அல்லது எதிரிகளின் வான் தாக்குதலிலோ உயிரிழக்கும் பாதுகாப்புப் படையினரின் குடும்பத்தினர், மூன்று மாதங்கள் வரை தொடர்ந்து அரசு குடியிருப்புகளில் வசிக்கலாம் என்ற கால அவகாசம், தற்போது ஓராண்டு வரை நீட்டிக்கப்பட்டுள்ளது.